text: जम्मू कश्मीर की पुलिस ने अमरनाथ यात्रियों पर हुए हमले के मामले में एक शख्स को हिरासत में लिया। तौसिफ अहमद नाम का वह शख्स सत्ताधारी पीडीपी पार्टी के विधायक एजाज अहमद मीर का ड्राइवर है। टाइम्स ऑफ इंडिया की खबर के मुताबिक, तौसिफ अहमद पुलवामा का रहने वाला है। पुलिस के मुताबिक, उसपर आतंकियों से संबंध रखने का आरोप है जिसके लिए उससे पूछताछ की गई। एजाज के अलावा दो और लोगों को पकड़ा गया है। उनपर भी हमले में शामिल होने का आरोप है। तौसिफ को सात महीने पहले ही विधायक एजाज के पास लगाया गया था। इससे पहले वह जम्मू कश्मीर पुलिस की सिक्योरिटी विंग में था।